Popénekesi karrierje meglehetősen sikeresen alakult, lemezei közül több is platina-, ill. aranylemez lett, és számos dala felkerült az izraeli toplistákra. Az izraeli televízió 2002-ben őt választotta ki, hogy országa képviseletében részt vegyen az Észtországban megrendezett 2002-es Eurovíziós Dalfesztiválon. A francia Wikipédia szerint fellépését az izraeli politikai helyzet (a 2000 végén kirobbant „második intifádát” követően kiújult izraeli–palesztin harcok) miatt többen kifogásolták, az Eurovízió zsűrije azonban nem tartotta indokoltnak a versenyből való kizárását. Dala, a "Gyújtsunk egy gyertyát közösen" (Nádlik böjachad ner; ”נדליק ביחד נר„) a tizenkettedik helyen végzett.